ऐसा न करने पर 1 लाख की पूंजी 25 साल में 22,000 रुपए रह जाएगी
Saving Investment Plans - बचत की आदत जितनी अच्छी है, उतनी ही जरूरी ये है कि उस पैसे का निवेश करें। यदि आप निवेश करते हैं तो आपकी पूंजी साल-दर-साल बढ़ती है, लेकिन घर में रखे पैसे की वैल्यू कम होती जाती है।
बचत की आदत जितनी अच्छी है, उतनी ही जरूरी ये है कि उस पैसे का निवेश करें। यदि आप निवेश करते हैं तो आपकी पूंजी साल-दर-साल बढ़ती है, लेकिन घर में रखे पैसे की वैल्यू कम होती जाती है। हम आपको 6 ऐसी बातें बता रहे हैं जो आपके पैसे की वैल्यू कम होने से बचा सकती हैं।
निवेश न करने पर 1 लाख रह जाएंगे 22 हजार
यदि निवेश नहीं करते तो महंगाई पूंजी की वैल्यू लगातार घटाएगी। 6% औसत महंगाई दर के हिसाब से 1 लाख की वैल्यू 25 साल बाद सिर्फ 22,000 रुपए रह जाएगी। अपने लाख रुपए की वैल्यू बनाए रखने के लिए आपको ऐसी जगह निवेश करने की जरूरत रहेगी। जहां आपको कम से कम सालाना 6% का रिटर्न मिले।
SIP आपको बनाएगी करोड़पति
यदि आप हर माह 5,000 रुपए का सिस्टमेटिक इन्वेस्टमेंट प्लान (SIP) करते हैं तो सालाना 13% औसत रिटर्न के हिसाब से 25 साल में करोड़पति बन जाएंगे। वहीं अगर आप हजार रुपए महीने की SIP करते हैं तो 25 साल बाद आपको 22.71 रुपए मिलेंगे।
जरूरत पड़ने पर ही निकाले पैसा
निवेश तभी भुनाएं जब पैसे की जरूरत हो। बाजार में उतार-चढ़ाव या भविष्य में रिटर्न घटने की आशंका के चलते निवेश न भुनाएं। खास तौर पर इक्विटी निवेश हर तीन साल में अमूमन अच्छा रिटर्न देता है।
ELSS में निवेश करने पर इनकम टैक्स में छूट
यदि आप इक्विटी लिंक्ड सेविंग्स स्कीम (ELSS) में निवेश करते हैं तो इनकम टैक्स एक्ट के सेक्शन 80सी के तहत 46,800 रुपए तक कटौती का लाभ भी उठा सकते हैं। एक वित्त वर्ष में आप 1.5 लाख रुपए तक के निवेश पर टैक्स छूट मिलती है।
निगेटिव रिटर्न से रहें सावधान
जब आपको अपने निवेश पर महंगाई दर की तुलना में कम रिटर्न मिलता है तो इसे ही निगेटिव रिटर्न कहा जाता है। मान लीजिए आपने किसी बैंक में फिक्स्ड डिपॉजिट (FD) कराई है, जिस पर आपको 5% का सालाना रिटर्न मिल रहा है, लेकिन रिटेल महंगाई दर 6% के करीब है। यानी महंगाई दर की तुलना में आपको अपने निवेश पर 1% कम रिटर्न मिल रहा है। इससे आपके रुपए की वैल्यू कम हो जाएगी। निगेटिव रिटर्न से बचने के लिए ऐसी जगह निवेश करना होगा जहां से आपको सालाना 6% रिटर्न मिले।